Document ID: 31979R1136

KOMISSION ASETUS (ETY) N:o 1136/79,
annettu 8 päivänä kesäkuuta 1979,
eräiden jalostukseen tarkoitettujen jäädytettyjen naudanlihojen erityisen tuontijärjestelmän soveltamista koskevista yksityiskohtaisista säännöistä ja asetuksen (ETY) N:o 572/78 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna asetuksella (ETY) N:o 425/77 (), ja erityisesti sen 14 artiklan 4 kohdan c alakohdan ja sen 25 artiklan,
sekä katsoo, että
asetuksen (ETY) N:o 805/68 14 artiklassa säädetään jalostukseen tarkoitettua jäädytettyä naudanlihaa koskevasta erityisestä tuontijärjestelmästä; tämä järjestelmä koostuu toisaalta näiden jäädytettyjen lihojen tuontimaksun poistamisesta kokonaan, kun ne on tarkoitettu ainoastaan naudanlihaa ja hyytelöä luontaisena aineosanaan sisältävien säilykkeiden tuotantoon, ja toisaalta jäädytettyjen lihojen tuontimaksun poistamisesta kokonaan tai osittain, kun ne on tarkoitettu muiden jalosteiden tuotantoon,
tämän järjestelmän edut olisi rajattava koskemaan henkilöitä, jotka ovat harjoittaneet jalostustoimintaa vähintään vuoden; lisäksi on olemassa tarkoituksenmukaisia laillisia keinoja, jotka sallivat jalostusyritysten turvautumisen tuontikauppaan hankintojensa varmistamiseksi,
asetuksen (ETY) N:o 805/68 14 artiklassa säädettyjen järjestelmien täytäntöönpano tekee tarpeelliseksi tuotujen lihojen jalostuksen tehokkaan valvonnan, ja tämä jalostus olisi siksi sallittava ainoastaan sen jäsenvaltion alueella, johon lihat tuodaan,
jäädytetyn lihan, josta ei kanneta tuontimaksua, muualle kuin määräpaikkaansa joutumisen välttämiseksi tämän kantamatta jättämisen edellytyksiksi olisi asetettava tämän määräpaikan takaava vakuutus ja vakuuden asettaminen,
yhteisössä tuotetut säilykkeet voidaan luokitella niiden lihaisuuden perusteella neljään ryhmään; olisi vahvistettava kertoimet, joiden avulla voidaan ottaa huomioon jokaisessa ryhmän tuotteiden tuotannossa tarvittava jäädytetyn lihan määrä,
homogenoitujen säilykkeiden tuotantotapa on erilainen kuin muiden säilykkeiden tuotannossa käytetty tapa; näille jälkimmäisille säilykkeille olisi siksi säädettävä kertoimista, jotka ottavat huomioon näiden tuotteiden erityispiirteet,
asetuksen (ETY) N:o 805/68 14 artiklan 3 kohdan b alakohdassa säädetyn erityisen järjestelmän soveltaminen edellyttää interventioelinten hallussaan pitämän jäädytetyn lihan olemassaoloa,
tätä erityistä järjestelmää sovellettaessa sillä voi olla taloudellista vaikutusta ainoastaan, jos samanaikaisesti asetuksen (ETY) N:o 805/68 14 artiklan 3 kohdan a alakohdassa säädetyn järjestelmän soveltaminen keskeytetään,
tässä asetuksen olisi otettava huomioon komission asetuksen (ETY) N:o 572/78 () säännökset, joka voidaan siten kumota, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Asetuksen (ETY) N:o 805/68 14 artiklan 1 kohdan a alakohdassa säädetystä järjestelmästä hyötyvät ainoastaan kaikki luonnolliset henkilöt ja oikeushenkilöt, jotka vähintään 12 kuukautta ovat harjoittaneet ainoastaan naudanlihaa ja hyytelöä luontaisena aineosanaan sisältävien säilykkeiden tuotantoa ja jotka ovat jäsenvaltion julkisessa rekisterissä.
2. Asetuksen (ETY) N:o 805/68 14 artiklan 1 kohdan b alakohdassa säädetystä järjestelmästä hyötyvät ainoastaan kaikki luonnolliset henkilöt ja oikeushenkilöt, jotka vähintään 12 kuukautta ovat toimineet jalostusteollisuudessa muiden lihaa sisältävien tuotteiden kuin a alakohdassa tarkoitettujen säilykkeiden tuottamiseksi ja jotka ovat jäsenvaltion julkisessa rekisterissä.
2 artikla
1. Asetuksen (ETY) N:o 805/68 14 artiklan 1 kohdassa tarkoitettu maksu jätetään kantamatta kokonaan tai osittain, jos:
a) esitetään tullimuodollisuudet täytettäessä tehty kirjallinen vakuutus, että jäädytetyt lihat on tuovassa jäsenvaltiossa ja todistuspyynnössä mainitussa laitoksessa tarkoitettu:
aa) asetuksen (ETY) N:o 805/68 14 artiklan 1 kohdan a alakohdassa tarkoitettujen säilykkeiden valmistukseen,
tai
bb) asetuksen (ETY) N:o 805/68 14 artiklan 1 kohdan b alakohdassa tarkoitettujen muiden tuotteiden valmistukseen;
b) annetaan vakuus, joka suuruudeltaan vastaa tuontipäivänä voimassa olevaa kantamatta jätettyä maksua;
c) annetaan kirjallinen sitoumus maksaa 8 kohdassa tarkoitettu ylimääräinen summa tuodusta jäädytetystä lihasta, josta ei ole esitetty 3 kohdassa tarkoitettua todistetta.
2. Vakuus on annettava sen, jota asia koskee, valinnan mukaan käteisenä tai jäsenvaltion, jonka alueelle tuonti tapahtuu, vahvistamat vaatimukset täyttävän laitoksen antamana takuuna.
3. Lukuun ottamatta ylivoimaista estettä, 1 kohdan b alakohdassa tarkoitettu vakuus vapautetaan kokonaan tai osittain ainoastaan, jos todiste esitetään seitsemän kuukauden kuluessa tuonnista sen jäsenvaltion, johon lihat tuodaan, toimivaltaisia viranomaisia tyydyttävällä tavalla tai jos kolmen kuukauden kuluessa tuonnista kaikki tuodut jäädytetyt lihat tai osa niistä on jalostettu tuontitodistuksessa mainitussa laitoksessa.
Vapautettu summa on suhteessa määrään, josta todiste jalostuksesta esitetään.
Vakuus vapautetaan välittömästi, kun todiste esitetään. Vapauttamattoman vakuuden määrä pidätetään maksuna.
4. Edellä 1 kohdan a alakohdan aa alakohdassa tarkoitettuun järjestelmään kuuluvalle tuodulle jäädytetylle lihalle 3 kohdassa tarkoitettua todistetta voidaan pitää esitettynä ainoastaan, kun tästä lihasta tuotetut säilykemäärät vastaavat vähintään tuotua määrää.
Tietyn säilykemäärän sisältämän jäädytetyn luuttoman lihan määrän määrittämisessä käytettävät kertoimet vahvistetaan liitteessä.
5. Asetuksen (ETY) N:o 805/68 14 artiklan 1 kohdan a alakohdan mukaisina "säilykkeinä" pidetään tuotteita, jotka kuuluvat yhteisen tullitariffin alanimikkeeseen 16.02 B III b) 1 bb), joiden painosta vähintään 20 prosenttia on naudansukuisten eläinten lihaa ilman eläimenosia ja rasvaa ja joiden kokonaisnettopainosta vähintään 85 prosenttia on naudansukuisten eläinten lihaa ja hyytelöä.
6. Asetuksen (ETY) N:o 805/68 14 artiklan 1 kohdan b alakohdan mukaisena "valmistuksena" pidetään muiksi kuin mainitun asetuksen 1 artiklan 1 kohdan a alakohdassa tarkoitetuiksi tai 5 kohdassa tarkoitetuiksi tuotteiksi jalostamista.
7. Tämän asetuksen soveltamiseksi 100 kilogrammaa luuta sisältävää lihaa vastaa 77 kilogrammaa luutonta lihaa.
8. Edellä 1 kohdan c alakohdassa tarkoitetun ylimääräisen summan on vastattava yhteisen tullitariffin samaan alanimikkeeseen kuuluvan jäädytetyn lihan tuonteihin sovellettavaa korkeinta maksua, jota käytetään tuontipäivän ja 3 kohdassa tarkoitetun todisteen viimeisen esittämispäivän välisenä aikana ja josta on vähennetty vapauttamattoman vakuuden määrä. Tämä summa maksetaan maksuna.
3 artikla
1. Asetuksen (ETY) N:o 805/68 14 artiklan 3 kohdan b alakohdan säännöksiä voidaan soveltaa, kun todetaan, että interventioelinten hallussaan pitämien lihojen määrä ylittää tai todennäköisesti ylittää 10 000 tonnia.
2. Sovellettaessa asetuksen (ETY) N:o 805/68 14 artiklan 3 kohdan b alakohdan säännöksiä mainitun asetuksen 14 artiklan 3 kohdan a alakohdassa säädettyjen toimenpiteiden soveltaminen lopetetaan.
3. Edellä 1 kohdassa säädetyssä tapauksessa sovelletaan 1 ja 2 artiklan säännöksiä.
4 artikla
Jäsenvaltioiden on luotava tulli- tai hallinnollinen valvontajärjestelmä lihan jalostamisen varmistamiseksi ja erityisesti tarkastusmuoto, jonka avulla homogenoitujen säilykkeiden tuotannossa käytetyn jäädytetyn luuttoman lihan määrä voidaan määrittää.
5 artikla
Jäsenvaltioiden on ilmoitettava komissiolle viimeistään jokaisen kuukauden 15 päivänä:
a) erikseen jokaisesta jäädytetyn naudanlihan alanimikkeestä ja jokaisesta asetuksen (ETY) N:o 805/68 14 artiklan 1 kohdassa tarkoitetusta järjestelmästä edellisen kuukauden aikana tuodut määrät;
b) tuodut määrät, eriteltynä kuten a alakohdassa osoitetaan, joista edellisen kuukauden aikana on esitetty 2 artiklan 3 kohdassa tarkoitettu todiste;
c) edellisen kuukauden aikana valmistettujen tuotteiden määrät, eriteltynä tuotteittain ja ilmaistuna valmiin tuotteen loppunettopainona.
6 artikla
Kumotaan asetus (ETY) N:o 572/78.
7 artikla
Tämä asetus tulee voimaan 1 päivänä heinäkuuta 1979.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä kesäkuuta 1979.

Labels: 3
15
17